Analize și opinii 


Luminiţa Arhire: RETROSPECTIVA 


ANULUI 2023 (I) 


O Acum 6 minute © 2 Vizualizari Æ 5 Timp de citire 


LUNA IANUARIE 

Pe 4 ianuarie 2023 președintele Klaus a gândit... și, gândind dânsul (lucru cam peste puterile domniei-sale, în 
mod obișnuit) și-a exprimat, într-o convorbire telefonică avută cu Elensky Olodimir, „profunda îngrijorare şi 
preocupare” apoi a condamnat „ferm atacurile aeriene neîncetate ale Rusiei, care au lăsat ţara vecină ÎN 
ÎNTUNERIC ȘI FRIG.” Cred că atunci și-a dat seama Klaus că ne aflăm într-o vecinătate periculoasă și că ar fi 
mai frumos să plece pentru o vreme în America de Sud, într-o zonă unde e cald... și apoi în Africa... poate, 
hai! și în Dubai... căci, din câte-și amintea el de la geografie, și acolo e cald. Că lui mai mult de frig îi era 
teamă decât de întuneric, deoarece aflase deja, cu precizie, dintr-o lucrare științifică bine documentată, de ce 
e întuneric noaptea! 

De parcă n-ar fi fost suficient de epuizantă convorbirea telefonică din ajun, pe 5 ianuarie Klaus a trebuit să 
participe nemijlocit la ședința de constituire a CSM, unde a fost obligat de împrejurări să citească niște fraze 
scrise de vreun consilier sau de „inteligenţa artificială”, cine știe... așa că a rostit, ajutându-se de o gestică 
bogată, că se „aşteaptă transparenţă, integritate şi profesionalism de la membrii sistemului judiciar” apoi i-a 


îndemnat pe magistrați să ia atitudine atunci când independenţa justiţiei se clatină ca o piftie din pricina unor 
„încercări de imixtiuni politice”... iar asta parcă i-a amintit, nu se știe de ce, de doamna Livia Stanciu și de un 

Anul 2023 se pare că a deșteptat in cetăţeni tiara -până nu demult amorțită- a cititului! Din acest neașteptat 
impuls, cartea de memorii a prinţului Harry, „SPARE”, lansată pe 10 ianuarie, s-a vândut într-un ritm care l-a 
făcut invidios până şi pe președintele Klaus, autorul bestsellerului „PAS CU PAS”, cel care -mai știți?- a fost 
surpriza elevată a Târgului de carte GAUDEAMUS din 2014! 

Timid, pe 11 ianuarie, Ministerul Sănătăţii publică un material despre reacțiile adverse la așa-zisul vaccin anti- 
COVID, material unde apar cuvintele deja bine-cunoscute pe plan mondial: tromboză, miocardită, șoc 
anafilactic... astea... Cazurile selectate sunt foarte puţine... în schimb, tot anul vor apărea noi și noi cetățeni - 
unii de mare notorietate- care vor acuza efecte secundare post-vaccin de-a dreptul dramatice iar televiziuni 
dintre cele mai aprige susținătoare ale înțepăturii oricum și oriunde, ne vor spune, cu multă convingere, că ele 
n-au zis chiar așa, ci am înţeles noi greșit... În acest timp, doctorul Virgil Musta, șeful Secţiei Boli Infecţioase II 
în cadrul Spitalului Clinic de Boli Infectioase şi Pneumoftiziologie „Dr. Victor Babeş”- Timişoara, un mare iubitor 
al măsurilor anti-populare din timpul pandemiei, află cu uimire că ANI s-a trezit din somn și-l cercetează la 
incompatibilităţi... deoarece dânsul împreună cu fratele sunt asociaţi într-o firmă în care și soția a fost cooptată 
ca medic specialist, iar firma respectivă a încheiat un contract de prestări servicii medicale cu spitalul în cadrul 
căruia Musta exercită funcţia de şef de secţie! Ca urmare, Musta-de-la-stat îi invita pe pacienţi la Musta-de-la- 
privat să-și facă testele, apoi ieşea la televizor și ne vorbea despre importanţa testării- cu alte cuvinte, despre 
circuitul banilor în natură! 

Documentul (justificativ) „ROVACCINARE -Misiune îndeplinită 2020-2022”, publicat la începutul lunii ianuarie, 
se dovedește a fi unul de inestimabilă valoare, mai ales dacă citim prefața. Căci prefața conţine mesajele 
calde, mobilizatoare, ale președintelui Klaus, premierului Ciucă și colonelului-medic-coordonator Valeriu 
Gheorghiță... Cu tristețe observăm că mesajul extrem de sensibil „Ce conţine vaccinul?”, al lui Vasilică Cîţu, 
nu apare, deși, după opinia mea, acela a fost cel mai tare! 

Pe 17 ianuarie, în sfârșit (că lui îi trebuie mai mult timp pentru a înţelege niște lucruri simple), Klaus reușește 
să-și dea seama că nu poate pleca pur și simplu să se plimbe în America de Sud, în Africa și în Dubai, la 
căldură, ci ar avea nevoie şi de un pretext... așa că, la întâlnirea anuală cu şefii misiunilor diplomatice 
acreditaţi în România, declară, hodoronc-tronc, că el se va ocupa intensiv de securitatea energetică, aceea 
care este o prioritate a Uniunii Europene, apoi arată că anul 2023 e un moment de cotitură pentru revigorarea 
relaţiilor României cu prietenii şi partenerii tradiţionali din Asia de Sud şi Sud-Est, Africa, Orientul Mijlociu şi 
America Latină. Cotitura, așa cum vom vedea mai târziu, se va face cu avioane al căror kitsch manifest costă, 
nu glumă! 

Ministerul Justiţiei -un minister brav, de omenie, după cum ne-am dat seama- ne informează, pe 25 ianuarie, 
că am luat „BINIȘOR spre BINE” la evaluarea Grupului de State împotriva Corupţiei (GRECO) deoarece ,... 
România a realizat un progres semnificativ în anul 2022” ceea ce era de la sine înţeles, ca urmare a unui 
amplu „...pupat toți Piaţa Endependenţi” care nu putea fi trecut cu vederea de către vigilentul Grup. 

Luna ianuarie se încheie, totuși, cu un spin în curul bunului mers al lucrurilor, deoarece Institutul de Investigare 
a Crimelor Comunismului şi Memoria Exilului Românesc (IICCMER) lansează campania naţională „Barometrul 
nostalgiei comuniste” care înseamnă, de fapt, un „ochiul și timpanul” băgat în nostalgiile dumneavoastră, 
cetățeni, deoarece suntem informaţi că vor fi monitorizate manifestările şi actele publice „de reabilitare” a 


comunismului și „de relativizare a naturii criminale a regimului comunist”. Așadar, aveți grijă ce scrieți pe 
FACEBOOK, prieteni, că BIG BROTHER veghează! 

